Katrine Lunde

Katrine Lunde (født 30. mars 1980 i Kristiansand) er en norsk håndballspiller som spiller for Vipers Kristiansand og det norske landslaget. Med ti gull, tre sølv og tre bronse fra internasjonale mesterskap er hun mestvinnende kvinnelige håndballspiller.
Lunde var gift med fotballspilleren Tom Reidar Haraldsen fra 2007 til 2012. Hun har en tvillingsøster som heter Kristine Lunde-Borgersen (Katrine er født tre minutter før Kristine).


== Karriere ==
Katrine Lunde har tidligere spilt for Hånes IF, KIF, Vipers Kristiansand, Aalborg DH. Hun spilte for danske Viborg HK fra 1. juli 2007 til 1. juli 2010. Fra sommeren 2010 til  2015 spilte hun for ungarske Győri Audi ETO KC. I 2015 gikk hun til russiske Rostov-Don. Fra sesongen 2017/18 vendte hun tilbake til Vipers Kristiansand og Sørlandet etter at hun signerte en 3-årskontrakt i 2016.Hun debuterte på det norske landslaget mot Jugoslavia 26. september 2002. Hun var blant annet med på å vinne gull i EM i Ungarn i 2004, EM i Sverige i 2006, OL i Beijing i 2008, EM i Makedonia i 2008 og EM i Norge/Danmark i 2010. I OL og EM 2008 ble hun kåret til beste målvakt. Ved Idrettsgallaen 2009 ble hun kåret til Årets kvinnelige utøver og Årets lagspiller.
I bronsefinalen i Women’s EHF Champions league 2018/2019 spilte Katrine for Vipers Kristiansand mot Metz, og skadet kneet i en kollisjon med en motspiller. Hun kunne ikke spille kamper neste sesong grunnet dette.
Hun fikk en spesiell inngang til Håndball-EM 2020, som ble arrangert i Danmark. Hun ble ikke tatt ut til mesterskapet, fordi hun var gravid. I november mistet hun sitt ufødte barn. Rett før EM varslet hun at hun stilte seg til disposisjon da Silje Solberg ikke kunne delta på grunn av positiv test på Covid-19. Lunde spilte i Norges tredje kamp i mesterskapet den 7. desember 2020. Norge vant over Romania, og Lunde ble kåret til kampens beste spiller. Dette var hennes seniorlandskamp nummer 300. 4. juli 2021 spilte Lunde sin landskamp nummer 306 og overtok dermed rekorden for flest kamper på Norges kvinnelandslag i håndball. Karoline Dyhre Breivang hadde den gamle med 305 kamper.
Lunde spilte på Norges lag som tok bronse under OL 2020 i Tokyo – som var utsatt til 2021 på grunn av covid-19-pandemien. Hun ble kåret til beste målvakt i turneringen. OLs bronsefinale var hennes landskamp nummer 316.


== Meritter ==


=== Vipers (Norge) ===
Norsk serie 

Gull: 2017/18, 2018/19, 2019/20, 2020/21
Bronse: 2002/03NM

Gull: 2017, 2018, 2019, 2020EHF-cupen

Semifinale: 2003/04Champions League (Mesterligaen)

Gull: 2020/21


=== Aalborg DH (Danmark) ===
Dansk serie DM

Gull: 2007/08, 2008/09, 2009/10
Sølv: 2004/05
Bronse: 2005/06, 2006/07Dansk cup

Gull: 2007, 2008Champions League (Mesterligaen)

Gull: 2008/09, 2009/10
Semifinale: 2005/06


=== Győr (Ungarn) ===
Ungarsk Serie

Gull: 2010/11, 2011/12Ungarsk cup

Gull: 2010/11, 2011/12Champions League (Mesterligaen)

Sølv: 2011/12
Semifinale: 2010/11


=== Landslaget ===
VM

Gull: 2011, 2021
Sølv: 2007, 2017
Bronse: 2009
EM

Gull: 2004, 2006, 2008, 2010, 2020, 2022
Sølv: 2002, 2012OL

Gull: 2008, 2012
Bronse: 2016, 2020 (utsatt til 2021)


=== Personlige utmerkelser ===
VMs beste keeper i 2017
EMs beste keeper i 2012
EMs beste keeper i 2010
EMs beste keeper i 2008
OLs beste keeper i 2008
OLs beste keeper i 2021
Årets Aalborg DH-spiller 04/05, 05/06, 06/07
Årets sportsnavn i Nordjylland 2006/07
Årets norske spiller 2005/06
Årets keeper i Norge 2005/06


== Referanser ==


== Eksterne lenker ==
(en) Katrine Lunde – Olympics.com 
(en) Katrine Lunde – Olympic.org 
(en) Katrine Lunde – Olympedia 
(en) Katrine Lunde – Sports-Reference (OL-resultater – arkivert) 
(en) Katrine Lunde – Det europeiske håndballforbundet (EHF) 
(en) Katrine Lunde – Norges Håndballforbund